થરાદ નગરના ઘણા બધા વિસ્તારોમાં પીવાના પાણીની સમસ્યા છે. આથી ભર ઉનાળે મહિલાઓને માથે બેડાં ઉપાડીને ખરા બપોરે પાણી માટે રઝળપાટ કરવો પડી રહ્યો છે.નગરપાલિકા દ્વારા આ વિસ્તારોને નહેરનું પાણી પીવા માટે આપવામાં આવી રહ્યું છે બીજીબાજુ થરાદ નગરના બસ સ્ટેશન વિસ્તારમાં પીવાના પાણી માટે મીઠું પાણી આપવામાં આવી રહ્યું છે. સર્વોદય સોસાયટીના નાકેથી પસાર થતી આ પાણીની પાઇપલાઇનમાં છેલ્લા પખવાડિયાથી ભંગાણ પડ્યું છે જેમાંથી શુદ્ધ પાણી નીકળીને ભૂગર્ભ ગટર લાઈનમાં રાતદિવસ વેડફાઇ રહ્યું છે.